
హోం డెలివరీపై కేంద్రం యోచన నగదు రహితాన్ని పెంచేందుకే! న్యూఢిల్లీ, ఏప్రిల్ 21: ఇంట్లో కూర్చుని ఏ పిజ్జానో ఆన్లైన్లో ఆర్డర్ చేసినట్లుగా పెట్రోల్, డీజిల్ కూడా ఆర్డర్ చేయగలిగితే..? అంతకన్నా ఇంకేమి కావాలి. పెట్రోల్ కోసం క్యూలో నిలబడే పని తప్పిపోతుంది కదా!! ఆ రోజులు త్వరలోనే రాబోతున్నాయని పెట్రోలియం, సహజ వాయువుల మంత్రిత్వ శాఖ శుక్రవారం సంకేతాలిచ్చింది. పెట్రోలియం ఉత్పత్తులను హోం డెలివరీ చేయడానికి ఉన్న సాధ్యాసాధ్యాలను పరిశీలిస్తున్నామని పెట్రోలియం శాఖ మంత్రి ధర్మేంద్ర ప్రదాన ట్విటర్ ద్వారా వెల్లడించారు. నగదు రహిత లావాదేవీలను మరింతగా ప్రోత్సహించేందుకు తీసుకోవాల్సిన చర్యలపై ఆయన శ్రీనగర్లో సమావేశం నిర్వహించారు. అనంతరం కొద్దిసేపటికి పెట్రోలియం ఉత్పత్తుల హోం డెలివరీపై ఆయన ట్వీట్ చేశారు. దేశవ్యాప్తంగా రోజూ సుమారు 3.5 కోట్ల మంది పెట్రోలు బంకుల్లో ఆయిల్ కొట్టించుకుంటున్నారు. వీరందరినీ డిజిటల్ లావాదేవీల వైపు మళ్లించాలని కేంద్రం భావిస్తోంది. ఇందులో భాగంగా మూడు మార్గాలపై శ్రీనగర్లో జరిగిన సమావేశంలో కేంద్ర మంత్రి ధర్మేంద్ర ప్రదాన చర్చించారు. అవి.. దేశవ్యాప్తంగా అన్ని పెట్రోల్ బంకుల్లో డిజిటల్ చెల్లింపులకు అవసరమైన యంత్రాలను అందుబాటులో ఉంచడం డిజిటల్ లావాదేవీలపై వినియోగదారులకు అవగాహన పెంచడం, వారి ప్రోత్సాహకాలు అందించడం; మూడోది పెట్రోలియం ఉత్పత్తుల హోం డెలివరీని అందుబాటులోకి తేవడం. కాగా, హోం డెలివరీతో నగదు రహిత చెల్లింపులు మరింత పెరుగుతాయని కేంద్రం భావిస్తోంది

homem delivaripai kendram yochana nagadu rahitaanni penchenduke! newdhilly, epril 21: intlo kuurchuni e pizjano aanlainlo arder chesinatlugaa petrol, deasil kuudaa arder cheyagaligithe..? antakanna inkemi kavali. petrol kosam culo nilabade pani tappipotundi kada!! aa rojulu twaralone rabotunnayani petrolium, sahaja vaayuvula mantritva saakha sukravaaram sanketalichindi. petrolium utpattulanu homem delivery cheyadaaniki unna saadhyaasaadhyaalanu pariseelistunnaamani petrolium saakha mantri dharmendra pradaana twiter dwara velladinchaaru. nagadu rahita lavadevilanu marintagaa prothsahinchenduku teesukovaalsina charyalapai aayana srinagarlo samavesam nirvahinchaaru. anantaram koddisepatiki petrolium utpattula homem delivaripai aayana tweet chesaru. desavyaaptamgaa roojoo sumaru 3.5 kotla mandi petrolu bankullo aayil kottinchukuntunnara. veerandarinee disital lavadevila vaipu mallinchaalani kendram bhaavistondi. indulo bhagamga moodu maargaalapai srinagarlo jarigina samavesamlo kendra mantri dharmendra pradaana charchinchaaru. avi.. desavyaaptamgaa anni petrol bankullo disital chellimpulaku avasaramaina yantraalanu andubaatulo unchadam disital lavadevilapai viniyogadaarulaku avagaahana penchadam, vaari prothsaahakaalu andinchadam; moododi petrolium utpattula homem delivarini andubaatuloki tevadam. kaga, homem delivariitoe nagadu rahita chellimpulu marinta perugutaayani kendram bhaavistondi